**הנחיות להגשת תוכניות לרישיון עסק 3/2021**

**כללי:**

על פי תקנות רישוי עסקים (הוראות כלליות ) , תשס"א-2000 רשאי לחתום על תוכניות הגשה לרישיון עסק רק "בעל מקצוע".

"בעל מקצוע מוסמך" מי ששר הפנים הסמיכו לענין סעיף 6ב לחוק, והוא אחד מאלה:

1. מהנדס רשוי כמשמעותו בחוק המהנדסים והאדריכלים, תשי"ח-1958 (להלן- חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרושם במדור לארכיטקטורה;
2. במבנה פשוט, כהגדרתו בתוספת הראשונה לתקנון המהנדסים והאדריכלים (רשוי ויחוד פעולות), תשכ"ז-1967 (להלן – תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה;
4. הנדסאי כמשמעותו בתוספת הראשונה לתקנות ייחוד פעולות;

באחריות מגיש הבקשה לוודא כי התוכנית תואמת למצב בשטח.

רישיון העסק כפוף לתוכניות מאושרת, כל שינוי בעסק מחייב הגשת תכניות עסק חדשות כולל הגשת בקשה חדשה.

התכניות יוגשו בגיליון אחד רציף מקופל כגרמושקה הכוללת את כל הפרטים מטה.

בטרם הגשת הבקשה לרישיון עסק ניתן להגיש 2 העתקים של תוכניות העסק לבדיקה ראשונית, אופציה זו ניתנה לכל עסק פעם **אחת בלבד.**

לצורך הגשת הבקשה לרישיון עסק יש להגיש 6 העתקים של התוכניות, המסמכים המפורטים באתר ותשלום אגרה.

יש לכלול בתכנית העסק את המסמכים הבאים ובסדר המפרט להלן:

**1.טופס ריכוז נתוני תכנית לרישיון העסק**

יש למלא את כל הפרטים בדף ההגשה, על המגיש להחתים את בעל העסק על התוכנית ולחתום בעצמו. על פי התקנות רשאי לחתום על התוכנית רק בעל מקצוע מורשה (מהנדס/הנדסאי בנין אדריכל / הנדסאי לאדריכלות ) המהנדס יחתום על טופס "הצהרת בעל מקצוע מוסמך" . בטבלת שטחים יהיה פירוט שטחי העסק במטרים רבועים לפי שימושיהם השונים והקומה שבה הם מצויים, וכן סיכום שטח העסק הכולל במטרים רבועים.

**2. טבלת אישורים**

מקום לחתימות של הגופים המאשרים את התוכנית.

**3.תרשים סביבה**

א. תרשים סביבה ייערך בקנה מידה 1:2,500, זולת אם דרשה רשות הרישוי, בנסיבות מיוחדות, את עריכתה בקנה מידה אחר.

ב. בתרשים סביבה יצוינו -

(1) הגוש והחלקה שבהם מצוי העסק אשר יודגשו בקו עבה, בציון מספרם כמופיע

בפנקסי המקרקעין לפי חוק המקרקעין, התשכ"ט-1969;

(2) מספרי החלקות שבסביבת החלקה שבה מצוי העסק עד מרחק של 500 מטרים

מגבול החלקה שבה מצוי העסק;

(3) הדרכים והרחובות הגובלים עם החלקה שבה מצוי העסק ושמותיהם.

(4) כיוון צפון.

**4. מפה מצבית**

א. מפה מצבית תיערך בקנה מידה של 1:250 , זולת אם דרשה רשות הרישוי, בנסיבות מיוחדות, את עריכתה בקנה מידה אחר.

ב. במפה המצבית יצוינו -

(1) שטח הקרקע שבו ינוהל העסק וגבולותיו, לרבות קירותיו החיצוניים והגדרות

התוחמים אותו; גבולות העסק יסומנו בקו עבה;

(2) מיקום הבניין בתוך החלקה ומיקומו של העסק בתוך הבניין שבו הוא מצוי .

(3)יש לציין שמות הרחובות הגובלים עם העסק.

(4)יש לסמן גבולות העסקים להם קיר משותף עם העסק המבוקש ולציין את המהות העסקים

האלו.

(5) קווי צנרת לאספקת מים וביוב , לרבות צינורות ניקוז ובורות רקב או ספיגה; עד נקודת חיבורו

לביוב העירוני או לביוב מקומי (בור ספיגה), מד מים ומספרו.

(6) אם לעסק שירותים משותפים לעסק אחר, יש לסמן את מיקום השירותים.

(7) מתקנים טכניים ושטחים לפריקה וטעינה. מיתקנים לסילוק אשפה;

(8) מכלי גז/בלוני גז, דלק או חומרים מסוכנים אחרים הקשורים לעסק ותסומן הצנרת

להובלתם;

(9 מערכות לכיבוי אש;

(10) חדרים ושטחים המשרתים את העסק שאינם צמודים לו כגון מחסן ושירותים;

(11) מקומות החניה המשרתים את העסק, לרבות מקום לחניה תפעולית כהגדרתו

בתקנות התכנון והבניה (התקנת מקומות חניה), התשמ"ג- 1983, לצורכי השימוש בעסק.

(12)יש הוסיף תרשים נגישות לעסקים הטעונים סידורים לאנשים בעלי מוגבלויות, זאת על פי

חוק שוויון זכויות לאנשים עם מוגבלות התשנ"ח 1998.

**5. תכנית עסק**

אם עסק פרוס על כמה קומות יש להכין תכנית נפרדת לכל קומה עם סימון כניסה לעסק וגישה

מקומה לקומה .

תכנית העסק תכלול תכנית תנוחה ובה יתואר העסק בכל פרטיו: תכנון פנימי, תכנון הריהוט, המערכות השונות והמתקנים הפנימיים, שני חתכים וטבלה כמפורט להלן;

א. תכנית העסק תיערך בקנה מידה של 1:100 זולת אם דרשה רשות הרישוי, בנסיבות מיוחדות, את עריכתה בקנה מידה אחר.

ב. בתכנית התנוחה יפורטו כל אלה:

(1) סימון החלוקה הפנימית והגדרת שימוש החללים בתוך העסק.

(2) מתקני אינסטלציה שיהיו בעסק, כגון אסלות וכיורים;

(3) מידות שטחי העסק השונים ומידות סך כל שטחי העסק, סימון מפלסים.

(4) פתחי העסק וחלונותיו ומידותיהם, לרבות פתחי חירום ודרכי גישה לנכים לפי חוק

התכנון והבניה;

(5) קירות ותקרות העסק בנויים מבטון, בלוקים או גבס יש להשחיר בתכנית. קירות מחומר

אחר לא להשחיר ולפרט סוג החומר.

(6) מערכת הביוב, לרבות מערכות לטיהור שפכים או להפרדת שומן וכיוצא באלה, חיבור למערכת

הביוב אם ישנן;

(7) מתקני אוורור המשרתים את העסק, לרבות מערכת מיזוג אוויר, קולטי עשן, ריח

או מזהמים אחרים, אף אם הותקנו מחוץ לקירותיו החיצוניים של העסק או על גג המבנה;

רשות הרישוי ונותן אישור רשאים לדרוש נתונים טכניים על מערכות כאמור;

(8) מיתקנים לאצירת אשפה ופינויה;

(9) ארובות;

(10) מערכות וציוד כיבוי אש;

(11) מתקני ניטור וסידורים אקוסטיים, אם ישנם;

(12) המערכות המוצעות לשרברבות, לסילוק שפכים, וכיוצא באלה, וכל חלקי המבנה

המיועדים להריסה, כשהם מסומנים בצבעים המקובלים כאמור בתקנה 9 לתקנות התכנון

והבניה (בקשה להיתר, תנאיו ואגרות), התש"ל-1970;

(13) מיקום שני חתכים אנכים ניצבים זה לזה, כאמור בתקנה משנה (ג).

ג. שני חתכים כמפורט להלן:

(1) יוגש בקנה מידה 1:100

(2)חתך אנכי דרך כל חדרי השירות וחדרי העסק, המראה את גובהם של חדרי העסק

ודרך אוורורם. סימון מפלסים.

(3) חתך נוסף הניצב לחתך כאמור בפסקה (2) המראה את גובהם של חדרי העסק

ודרך אוורורם. סימון מפלסים.

(4) בחתכים יש להראות את קומות הבניין מעל ומתחת לעסק המבוקש ולציין הגדרת שימושים.

לסמן את העסק המבוקש בקו מודגש.

**6. חישוב שטחים**

חישוב השטחים של העסק לפי שימושיהם השונים וכן סיכום שטח העסק הכולל במטרים מרובעים.

**7. תכניות לעסקי מזון, בתי אוכל, מרכולים וטיפולים לא רפואיים בגוף האדם.**

א. תכניות אלו יכללו בנוסף לאמור לסעיפים מעלה תכניות סידור פנים העסק בקנ"מ 1:50 – של

המטבח, אזור הגשה ,מחסן , חדרי עבודה וטיפול בגוף האדם

ב. פרשה טכנית.

ג. יש להוסיף תיאור של המטבח ותכנונו המפורט (בקנה מידה של 1:50).

ד. בתוכניות יסומנו מיקום מפריד שומן והתחברות אלו דרך קווי ניקוז, מתקן מערכת סינון

או ארובה קיימת וסידורי אשפה .

ה. למרכולים יש לסמן מיקום דחסן קרטונים ,עגלות ,מתקנים טכניים חיצוניים.

**8. נגישות בעסקים:**

בהתאם לחוק רישוי עסקים, יש לעמוד בדרישות תקנות הנגישות בהתאם לחוק שוויון

זכויות לאנשים עם מוגבלות. תכנית העסק צריכה להיות מאושרת ע"י מורשה נגישות מתו"ס

ומורשה נגישות שירות.